Suvestinė redakcija nuo 2016-05-04 iki 2023-08-04

Įsakymas paskelbtas: Žin. 2013, Nr. 123-6257, i. k. 113301MISAK00D1-874

Nauja redakcija nuo 2016-05-04:

Nr. D1-298, 2016-04-29, paskelbta TAR 2016-05-03, i. k. 2016-11058

LIETUVOS RESPUBLIKOS APLINKOS MINISTRAS

ĮSAKYMAS

DĖL STATYBOS INŽINIERIAUS PROFESINĖS KVALIFIKACIJOS PRIPAŽINIMO norint DIRBTI PAGAL STATYBOS INŽINIERIAUS PROFESIJĄ AR LAIKINAI IR KARTAIS TEIKTI STATYBOS INŽINIERIAUS PASLAUGAS LIETUVOS RESPUBLIKOJE TVARKOS APRAŠO PATVIRTINIMO

2013 m. lapkričio 27 d. Nr. D1-874

Vilnius

Vadovaudamasis Lietuvos Respublikos reglamentuojamų profesinių kvalifikacijų pripažinimo įstatymo nuostatomis ir Lietuvos Respublikos Vyriausybės 2008 m. birželio 18 d. nutarimo Nr. 637 „Dėl Lietuvos Respublikos reglamentuojamų profesinių kvalifikacijų pripažinimo įstatymo įgyvendinimo“ 1.1 papunkčiu,

tvirtinu Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai ir kartais teikti statybos inžinieriaus paslaugas Lietuvos Respublikoje tvarkos aprašą.

Aplinkos ministras	Valentinas Mazuronis

PATVIRTINTA

Lietuvos Respublikos aplinkos ministro

2013 m. lapkričio 27 d.

įsakymu Nr. D1-874

STATYBOS INŽINIERIAUS PROFESINĖS KVALIFIKACIJOS PRIPAŽINIMO NORINT DIRBTI PAGAL STATYBOS INŽINIERIAUS PROFESIJĄ AR LAIKINAI IR KARTAIS TEIKTI STATYBOS INŽINIERIAUS PASLAUGAS LIETUVOS RESPUBLIKOJE TVARKOS APRAŠAS

Pakeistas priedo pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

I SKYRIUS

BENDROSIOS NUOSTATOS

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

1. Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai ir kartais teikti statybos inžinieriaus paslaugas Lietuvos Respublikoje tvarkos aprašas (toliau – Tvarkos aprašas) reglamentuoja Europos Sąjungos valstybių narių, Europos ekonominės erdvės valstybių ir Šveicarijos Konfederacijos piliečių profesinės kvalifikacijos pripažinimo norint dirbti pagal statybos inžinieriaus profesiją ar laikinai ir kartais teikti statybos inžinieriaus paslaugas Lietuvos Respublikoje tvarką.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

2. Pripažinus statybos inžinieriaus profesinę kvalifikaciją, asmuo gali dirbti pagal statybos inžinieriaus profesiją Lietuvos Respublikoje tokiomis pačiomis sąlygomis kaip ir Lietuvos Respublikos piliečiai.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

3. Europos Sąjungos valstybių narių, Europos ekonominės erdvės valstybių ar Šveicarijos Konfederacijos piliečiams neribojama laisvė laikinai ir kartais teikti statybos inžinieriaus paslaugas Lietuvos Respublikoje, jeigu jie yra teisėtai įsisteigę kitoje valstybėje narėje.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

4. Statybos inžinieriaus profesinės kvalifikacijos reikalavimus nustato Lietuvos Respublikos statybos įstatymo 2 straipsnio 82 ir 83 dalys, 10 straipsnis, statybos techninis reglamentas STR 1.02.06:2012 „Statybos techninės veiklos pagrindinių sričių vadovų ir teritorijų planavimo specialistų kvalifikaciniai reikalavimai, atestavimo ir teisės pripažinimo tvarkos aprašas“, patvirtintas Lietuvos Respublikos aplinkos ministro 2011 m. gruodžio 28 d. įsakymu Nr. D1-1034 „Dėl statybos techninio reglamento STR 1.02.06:2012 „Statybos techninės veiklos pagrindinių sričių vadovų kvalifikaciniai reikalavimai, atestavimo ir teisės pripažinimo tvarkos aprašas“ patvirtinimo“.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

5. Lietuvos Respublikos aplinkos ministerija (toliau – Ministerija) yra kompetentinga institucija, įgaliota išduoti ar priimti statybos inžinieriaus formalios kvalifikacijos įrodymus ar kitus dokumentus arba informaciją, taip pat gauti asmenų, siekiančių statybos inžinieriaus profesinės kvalifikacijos pripažinimo, prašymus ir priimti sprendimus dėl šių prašymų ar teikti informaciją kitais jos kompetencijai priskirtais statybos inžinieriaus profesinių kvalifikacijų pripažinimo klausimais.

6. Tvarkos apraše vartojamos sąvokos atitinka Lietuvos Respublikos reglamentuojamų profesinių kvalifikacijų pripažinimo įstatyme (toliau – Reglamentuojamų profesinių kvalifikacijų pripažinimo įstatymas), Lietuvos Respublikos statybos įstatyme vartojamas sąvokas.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

II. SKYRIUS

STATYBOS INŽINIERIAUS PROFESINĖS KVALIFIKACIJOS VERTINIMO BENDRIEJI PRINCIPAI IR ETAPAI

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

7. Vertinant statybos inžinieriaus profesinę kvalifikaciją, jis negali būti diskriminuojamas dėl lyties, rasės, kalbos, religijos, politinių įsitikinimų, tautinės, etninės ar socialinės kilmės, ar kitų su profesinės kvalifikacijos esme nesusijusių priežasčių.

8. Vertinant statybos inžinieriaus profesinę kvalifikaciją atsižvelgiama į kilmės valstybės ir Lietuvos Respublikos švietimo sistemų skirtumus.

9. Statybos inžinieriaus profesinės kvalifikacijos vertinimą sudaro šie pagrindiniai etapai:

9.1. statybos inžinieriaus profesinės kvalifikacijos turinio, trukmės, paskirties nustatymas jo kilmės valstybėje narėje;

9.2. statybos inžinieriaus profesinės kvalifikacijos palyginimas su Lietuvos Respublikoje teikiama panašia ar tapačia statybos inžinieriaus profesine kvalifikacija. Šio etapo metu atliekamas kilmės valstybėje narėje įgytos statybos inžinieriaus profesinės kvalifikacijos turinio, paskirties, mokymosi (studijų), studijų rezultatų, profesinės patirties apimties ir turinio reikalavimų palyginimas su atitinkamais reikalavimais, nustatytais Lietuvos Respublikoje;

9.3. nustatymas, kad rasti skirtumai tarp statybos inžinieriaus profesinės kvalifikacijos ir Lietuvos Respublikoje suteikiamos statybos inžinieriaus profesinės kvalifikacijos yra esminiai, vadovaujantis Reglamentuojamų profesinių kvalifikacijų įstatymo 16 straipsnio 2 dalies nuostatomis;

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

9.4. statybos inžinieriaus profesinės kvalifikacijos pripažinimas ar motyvuotas nepripažinimas ar kompensacinės priemonės skyrimas, vadovaujantis Reglamentuojamų profesinių kvalifikacijų pripažinimo įstatymo 14 straipsnio 1 dalies nuostatomis.

III. SKYRIUS

STATYBOS INŽINIERIAUS PROFESINĖS KVALIFIKACIJOS PRIPAŽINIMO PROCEDŪRA NORINT UŽSIIMTI STATYBOS INŽINIERIAUS PROFESINE VEIKLA

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

10. Europos Sąjungos valstybės narės, Europos ekonominės erdvės valstybės ar Šveicarijos Konfederacijos pilietis, siekiantis statybos inžinieriaus profesinės kvalifikacijos pripažinimo norint užsiimti statybos inžinieriaus profesine veikla Lietuvos Respublikoje (toliau – Pareiškėjas), arba jo įgaliotas asmuo raštu ar elektroninėmis priemonėmis teikia Ministerijai 1 priede nurodytos formos užpildytą paraišką (toliau – Paraiška). Kartu su Paraiška pateikiami šie dokumentai arba notaro ar atitinkamos institucijos patvirtintos dokumentų kopijos:

10.1. asmens pilietybę įrodantis dokumentas;

10.2. pavardės (vardo) keitimo (jeigu keitėsi) dokumentai;

10.3. dokumentai, patvirtinantys statybos inžinieriaus profesinę kvalifikaciją: formalios kvalifikacijos įrodymas (-ai) ir priedai su išklausytų dalykų pavadinimais, kreditų skaičiumi ir profesinės patirties trukmę ir pobūdį įrodantys dokumentai;

10.4. Studijų kokybės vertinimo centro išduota kilmės valstybėje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo pažyma;

10.5. darbo ir kitos su statybos inžinieriaus kvalifikacija susijusios veiklos aprašymas (curriculum vitae);

10.6. dokumentai, susiję su statybos inžinieriaus profesinės kvalifikacijos kėlimu (jeigu tokie yra);

10.7. kiti dokumentai, patvirtinantys statybos inžinieriaus profesinę kvalifikaciją;

10.8. jei Pareiškėjo kilmės valstybėje narėje atitinkama profesija nereglamentuojama, jis pateikia dokumentą, patvirtinantį, kad per pastaruosius dešimt metų vienerius metus visą darbo dieną ar jam prilygstantį ne visą darbo laiką dirbo pagal statybos inžinieriaus profesiją kitoje valstybėje narėje, kuri tos profesijos nereglamentuoja, kai Pareiškėjas turi vieną ar daugiau kompetenciją patvirtinančių dokumentų arba formalios kvalifikacijos įrodymų;

10.9. įgaliojimas, jei paraišką pildo Pareiškėjo įgaliotas asmuo;

10.10. Ministerijos arba kitos (ne kilmės) valstybės narės kompetentingos institucijos išduoti dokumentai, patvirtinantys profesinio tinkamumo testo išlaikymą arba profesinės adaptacijos laikotarpio baigimą, jei buvo paskirta viena iš kompensacinių priemonių.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

11. Kartu su paraiška pateikiami dokumentų vertimai į lietuvių kalbą. Vertimas turi būti patvirtintas dokumentą išvertusio vertėjo parašu ir (arba) vertimo biuro antspaudu.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

111. Pareiškėjas gali Paraišką ir Tvarkos aprašo 10 punkte nurodytus dokumentus Ministerijai teikti elektroninėmis priemonėmis per Paslaugų ir gaminių kontaktinį centrą (toliau – Kontaktinis centras) (www.verslovartai.lt arba www.businessgateway.lt). Ministerija, jei kyla pagrįstų abejonių dėl dokumentų autentiškumo, turi teisę pareikalauti, kad Pareiškėjas pateiktų notaro ar atitinkamos institucijos patvirtintas dokumentų kopijas.

Papildyta punktu:

Nr. D1-298, 2016-04-29, paskelbta TAR 2016-05-03, i. k. 2016-11058

12. Pareiškėjo pateiktą paraišką ir dokumentus dėl statybos inžinieriaus profesinės kvalifikacijos pripažinimo nagrinėja Lietuvos Respublikos aplinkos ministro sudaryta patariamoji Statybos inžinieriaus profesinės kvalifikacijos vertinimo komisija (toliau – Komisija), kurios personalinę sudėtį ir nuostatus tvirtina Lietuvos Respublikos aplinkos ministras. Komisiją sudaro ne mažiau kaip 5 nariai. Į Komisiją skiriami Lietuvos Respublikos aplinkos ministerijos Statybos ir būsto departamento, VĮ Statybos produkcijos sertifikavimo centro, Lietuvos Respublikos aukštųjų universitetinių ir neuniversitetinių mokyklų, rengiančių statybos inžinierius, atstovai. Komisijos pirmininku ir sekretoriumi skiriami Ministerijos atstovai.

13. Komisija per vieną mėnesį nuo paraiškos gavimo dienos patvirtina paraiškos gavimą raštu ar elektroninių ryšių priemonėmis informuodama Pareiškėją ar jo įgaliotą asmenį, ar praneša Pareiškėjui apie bet kokį trūkstamą dokumentą, nurodydama ne mažiau kaip vieno mėnesio terminą trūkstamiems dokumentams pateikti. Jei per Komisijos nurodytą terminą Pareiškėjas nepateikia trūkstamų dokumentų arba motyvuoto prašymo pratęsti terminą jų pateikimui, Komisija nutraukia paraiškos nagrinėjimą ir apie tai informuoja Pareiškėją. Jei pateiktos paraiškos nagrinėjimas nepriklauso Komisijos ar Ministerijos kompetencijai, tokia paraiška atmetama ir ne vėliau kaip per mėnesį nuo jos pateikimo dienos apie tai informuojamas Pareiškėjas.

14. Komisija, turėdama pagrįstų abejonių dėl statybos inžinieriaus profesinės kvalifikacijos, Ministerijos vardu gali kreiptis į kilmės valstybės narės kompetentingas institucijas dėl Pareiškėjo formalios kvalifikacijos įrodymų ir kitų dokumentų.

15. Komisija per vieną mėnesį nuo paraiškos ir visų Tvarkos aprašo 10 punkte nurodytų dokumentų pateikimo dienos parengia išvadą, kurioje siūlo pripažinti Pareiškėjo profesinę kvalifikaciją, nepripažinti Pareiškėjo profesinės kvalifikacijos nurodant nepripažinimo motyvus arba skirti Pareiškėjui kompensacinę priemonę nurodant jos skyrimo priežastis.

16. Ministerija pagal Tvarkos aprašo 15 punkte nurodytą išvadą priima sprendimą dėl statybos inžinieriaus profesinės kvalifikacijos pripažinimo, kuriame nurodo:

16.1. pripažinti Pareiškėjo profesinę kvalifikaciją;

16.2. nepripažinti Pareiškėjo profesinės kvalifikacijos, nurodant nepripažinimo motyvus;

16.3. skirti Pareiškėjui kompensacinę priemonę – profesinio tinkamumo testą ar profesinės adaptacijos laikotarpį.

17. Ministerija galutinį motyvuotą sprendimą dėl statybos inžinieriaus profesinės kvalifikacijos pripažinimo priima kuo greičiau, bet ne vėliau kaip per tris mėnesius nuo visų reikiamų dokumentų gavimo dienos ir apie priimtą sprendimą informuoja Pareiškėją ar jo įgaliotą asmenį.

18. Asmenys, kurių profesinė kvalifikacija pripažinta, norėdami užsiimti statybos inžinieriaus profesine veikla Lietuvos Respublikoje, privalo laikytis tų pačių reikalavimų ir įsipareigojimų, nustatytų statybos inžinieriaus profesinę veiklą reglamentuojančiuose teisės aktuose, kaip ir Lietuvos Respublikos piliečiai, įgiję statybos inžinieriaus profesinę kvalifikaciją.

IV. SKYRIUS

STATYBOS INŽINIERIAUS PROFESINĖS KVALIFIKACIJOS PRIPAŽINIMO PROCEDŪRA NORINT LAIKINAI IR KARTAIS TEIKTI STATYBOS INŽINIERIAUS PASLAUGAS

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

19. Šio skyriaus nuostatos taikomos tik tada, kai paslaugos teikėjas atvyksta į Lietuvos Respublikos teritoriją laikinai ir kartais teikti statybos inžinieriaus paslaugas.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

20. Europos Sąjungos valstybės narės, Europos ekonominės erdvės valstybės ar Šveicarijos Konfederacijos pilietis, norintis laikinai ir kartais teikti statybos inžinieriaus paslaugas (toliau – Paslaugos teikėjas), raštu ar elektroninėmis priemonėmis teikia Ministerijai užpildytą 2 priede nurodytos formos Laikinai ir kartais teikiamų statybos inžinieriaus paslaugų deklaraciją (toliau – Deklaracija), kai jis pirmą kartą persikelia į Lietuvos Respublikos teritoriją teikti statybos inžinieriaus paslaugas. Paslaugos teikėjas Deklaraciją gali teikti elektroninėmis priemonėmis per Kontaktinį centrą (www.verslovartai.lt arba www.businessgateway.lt).

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

21. Statybos inžinieriaus paslaugų teikimo laikinumą ir vienkartinumą kiekvienu konkrečiu atveju Ministerija įvertina pagal paslaugų teikimo trukmę, dažnumą, reguliarumą ir tęstinumą.

22. Paslaugos teikėjas, prieš pradėdamas teikti statybos inžinieriaus paslaugas Lietuvos Respublikoje arba, jeigu iš esmės pasikeičia anksčiau dokumentais patvirtintos aplinkybės, kartu su Deklaracija pateikia Reglamentuojamų profesinių kvalifikacijų įstatymo 9 straipsnio 4 dalyje nurodytus dokumentus ar patvirtintas dokumentų kopijas.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

23. Paslaugos teikėjas raštu ar elektroninių ryšių priemonėmis pateikia Ministerijai atnaujintą Deklaraciją kartą per metus, jeigu jis ketina per tuos metus teikti laikinas arba vienkartines statybos inžinieriaus paslaugas. Ministerija teikia kontaktinę informaciją vartotojams apie paslaugą suteikusį asmenį per paslaugos (darbų rezultato) garantinį terminą.

24. Ministerija ne vėliau kaip per 5 darbo dienas nuo Deklaracijos ir kartu pateikiamų dokumentų gavimo dienos Ministerijos interneto tinklalapyje paskelbia informaciją apie deklaracijos teikti statybos inžinieriaus paslaugas gavimą, kurioje nurodoma deklaracijos pateikimo data, Paslaugos teikėjo vardas, pavardė, valstybė narė, kurioje Paslaugos teikėjas yra teisėtai įsisteigęs.

25. Ministerija gali prašyti valstybės narės, kurioje įsisteigęs Paslaugos tiekėjas, kompetentingų institucijų suteikti bet kokią informaciją apie Paslaugos teikėjo įsisteigimo teisėtumą ir veiklos tinkamumą, taip pat informacijos, ar Paslaugos teikėjas neturi profesinio pobūdžio drausminių ar baudžiamųjų sankcijų.

26. Paslaugos teikėjas turi iš anksto arba suteikęs paslaugas nedelsdamas pranešti socialinio draudimo institucijai apie paslaugas, kurias ketina suteikti ar jau suteikė.

V. SKYRIUS

KOMPENSACINĖS PRIEMONĖS

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

27. Jeigu Ministerija ketina priimti Tvarkos aprašo 16.3 papunktyje nurodytą sprendimą skirti Pareiškėjui kompensacinę priemonę – profesinės adaptacijos laikotarpį arba profesinio tinkamumo testą, ji turi atsižvelgti į proporcingumo principą ir vadovautis Reglamentuojamų profesinių kvalifikacijų pripažinimo įstatymo 16 straipsnio nuostatomis. Ministerija, priimdama sprendimą dėl kompensacinių priemonių taikymo, turi užtikrinti, kad šis sprendimas būtų tinkamai pagrįstas, o Pareiškėjas – informuotas apie Reglamentuojamų profesinių kvalifikacijų pripažinimo įstatymo 16 straipsnio 2 dalyje nurodytus iš esmės kitokius skirtingus dalykus ir kodėl jų negalima kompensuoti žiniomis, įgūdžiais ir kompetencijomis, įgytais per profesinę patirtį arba mokymąsi visą gyvenimą, kuriuos oficialiai tuo tikslu yra patvirtinusi atitinkama įstaiga.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

28. Ministerija per vieną mėnesį nuo paraiškos ir visų Tvarkos aprašo 10 punkte nurodytų dokumentų pateikimo dienos informuoja Pareiškėją apie Komisijos priimtą išvadą Pareiškėjui skirti kompensacinę priemonę – profesinės adaptacijos laikotarpį arba profesinio tinkamumo testą ir nurodo, kad profesinės patirties metu įgytų žinių patikrinimui Pareiškėjas gali pateikti papildomą informaciją ar Tvarkos aprašo 10 punkte nenurodytus dokumentus – pareigybių aprašymus, darbo instrukcijas, darbdavio atsiliepimus ir kitus dokumentus, įrodančius jo profesinės patirties metu įgytą kvalifikaciją.

29. Pareiškėjas per 10 darbo dienų pateikia Ministerijai Tvarkos aprašo 28 punkte nurodytą papildomą informaciją ar dokumentus. Ministerija, gavusi papildomą informaciją ar dokumentus, per 3 darbo dienas perduoda juos Komisijai nagrinėti posėdyje.

30. Komisija per vieną mėnesį nuo Tvarkos aprašo 28 punkte nurodytos informacijos ar dokumentų gavimo dienos nustato Pareiškėjo turimą profesinės kvalifikacijos lygį pagal Reglamentuojamų profesinių kvalifikacijų pripažinimo įstatymo 13 straipsnio nuostatas, taip pat įvertina, ar tarp Pareiškėjo baigto rengimo ir Lietuvos Respublikoje reikalaujamo rengimo siekiant dirbti pagal statybos inžinieriaus profesiją yra iš esmės kitokių skirtingų dalykų ir ar jie gali visiškai ar iš dalies būti kompensuojami Pareiškėjo valstybėje narėje ar trečiojoje valstybėje per profesinę patirtį arba visą gyvenimą trunkantį mokymąsi įgytomis ir tuo tikslu oficialiai atitinkamos įstaigos patvirtintomis žiniomis, įgūdžiais ir kompetencijomis, ir parengia išvadą, kurioje siūlo Ministerijai:

30.1. pripažinti Pareiškėjo profesinę kvalifikaciją;

30.2. skirti Pareiškėjui kompensacinę priemonę – profesinės adaptacijos laikotarpį ar profesinio tinkamumo testą ir nurodo dalykus, kuriems kompensuoti skiriama kompensacinė priemonė. Komisija savo išvadoje nurodo profesinės adaptacijos laikotarpio trukmę ir informaciją pagal Reglamentuojamų profesinių kvalifikacijų pripažinimo įstatymo 16 straipsnio 16 dalį.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

31. Ministerija, gavusi Tvarkos aprašo 30.1 punkte nurodytą Komisijos išvadą, per 10 darbo dienų priima sprendimą pripažinti statybos inžinieriaus profesinę kvalifikaciją ir apie priimtą sprendimą informuoja Pareiškėją ar jo įgaliotą asmenį.

32. Ministerija, gavusi Tvarkos aprašo 30.2 punkte nurodytą Komisijos išvadą, per 10 darbo dienų informuoja Pareiškėją ar jo įgaliotą asmenį apie Komisijos priimtą išvadą skirti Pareiškėjui kompensacinę priemonę – profesinės adaptacijos laikotarpį ar profesinio tinkamumo testą. Per vieną mėnesį nuo Komisijos išvados gavimo dienos Pareiškėjas turi raštu ar elektroninio ryšio priemonėmis Ministerijai pateikti sutikimą įvykdyti vieną iš nurodytų kompensacinių priemonių – arba profesinio tinkamumo testą, arba profesinės adaptacijos laikotarpį.

33. Pareiškėjui ar jo įgaliotam asmeniui per Ministerijos nurodytą terminą nepateikus sutikimo įvykdyti vienos iš nurodytų kompensacinių priemonių – arba profesinio tinkamumo testo, arba profesinės adaptacijos laikotarpio, arba nepateikus motyvuoto prašymo pratęsti terminą sutikimo pateikimui, Ministerija priima sprendimą nutraukti tolesnį kompensacinių priemonių taikymo Pareiškėjui klausimo nagrinėjimą ir apie tai informuoja Pareiškėją.

34. Ministerija sudaro bendradarbiavimo sutartis su Lietuvos Respublikoje registruotomis auštosiomis mokyklomis, rengiančiomis statybos inžinierius (toliau – Aukštosios mokyklos), dėl profesinio tinkamumo testų organizavimo, kuriose susitariama dėl Reglamentuojamų profesinių kvalifikacijų pripažinimo įstatymo 16 straipsnio 12 dalyje nurodyto dalykų, kurių trūksta, sąrašo profesinio tinkamumo testams atlikti, profesinio tinkamumo testų laikymo vietos ir laiko, rekomenduojamos literatūros ir teisės aktų sąrašo, pakartotinio testų laikymo tvarkos.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

35. Pareiškėjui ar jo įgaliotam asmeniui per Ministerijos nurodytą terminą pateikus sutikimą atlikti profesinio tinkamumo testą, Ministerija per vieną mėnesį nuo sutikimo gavimo dienos priima sprendimą skirti Pareiškėjui kompensacinę priemonę – profesinio tinkamumo testą ir informuoja Pareiškėją, nurodydama profesinio tinkamumo testą organizuojančią Lietuvos Respublikoje registruotą aukštąją mokyklą, rengiančią Pareiškėjo nurodytos kvalifikacijos statybos inžinierius.

36. Pareiškėjas, gavęs Tvarkos aprašo 35 punkte nurodytą Ministerijos informaciją, sudaro sutartį su Ministerijos nurodyta Aukštąja mokykla dėl profesinio tinkamumo testo atlikimo, kurioje susitariama dėl profesinio tinkamumo testo organizavimo kainos, kuri nustatoma remiantis testo apimtimi ir pagrįstomis profesinio tinkamumo testo vykdymo sąnaudomis. Profesinio tinkamumo testo organizavimo išlaidas Pareiškėjas sumoka profesinio tinkamumo testą vykdančiai Aukštajai mokyklai. Ministerija užtikrina, kad Pareiškėjas profesinio tinkamumo testą galėtų laikyti ne vėliau kaip per Reglamentuojamų profesinių kvalifikacijų pripažinimo įstatymo 16 straipsnio 17 dalyje nurodytą terminą.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

37. Profesinio tinkamumo testą vykdanti Aukštoji mokykla testo klausimus parengia vadovaudamasi Tvarkos aprašo 34 punkte nurodytu dalykų sąrašu profesinio tinkamumo testui atlikti, kuris sudaromas lyginant statybos inžinieriaus rengimo programos dalykus Lietuvos Respublikoje su tais, kurie nurodyti Pareiškėjo turimame ar kitame formalios kvalifikacijos įrodyme ir kurių žinios būtinos siekiant užsiimti statybos inžinieriaus profesine veikla Lietuvos Respublikoje. Profesinio tinkamumo testą sudaro ne mažiau kaip 50, bet ne daugiau kaip 100 klausimų. Profesinio tinkamumo testas laikomas išlaikytu, kai jo įvertinimas yra ne mažiau kaip 70 procentų.

38. Aukštoji mokykla ne vėliau kaip per 10 darbo dienų nuo profesinio tinkamumo testo atlikimo dienos jį įvertina ir Pareiškėjui ar jo įgaliotam asmeniui išduoda pažymėjimą apie profesinio tinkamumo testo išlaikymą ir informuoja Ministeriją.

39. Neišlaikęs profesinio tinkamumo testo Pareiškėjas gali pakartotinai laikyti šį testą, tačiau ne anksčiau kaip po dviejų mėnesių. Pakartotinis profesinio tinkamumo testas laikomas ta pačia tvarka, kaip ir pirmas profesinio tinkamumo testas.

40. Jeigu Pareiškėjas per Ministerijos nurodytą terminą pateikia sutikimą baigti profesinės adaptacijos laikotarpį, Ministerija per vieną mėnesį nuo sutikimo gavimo dienos priima sprendimą skirti Pareiškėjui kompensacinę priemonę – profesinės adaptacijos laikotarpį, informuoja Pareiškėją arba jo įgaliotą asmenį apie priimtą sprendimą ir pateikia pasiūlymus dėl profesinės adaptacijos laikotarpio organizavimo. Profesinės adaptacijos laikotarpis gali būti organizuojamas statinio projektavimo ar statinio statybos įmonėse, kurių veikla susijusi su Pareiškėjo nurodyta profesine kvalifikacija, ir negali viršyti trejų metų. Profesinės adaptacijos laikotarpį organizuojanti įmonė paskiria Pareiškėjo tiesioginį vadovą, kuris įvertina, ar profesinės adaptacijos laikotarpiu Pareiškėjo įgytos žinios ir įgūdžiai kompensuoja iš esmės skirtingus dalykus, kurie nurodyti Ministerijos sprendime skirti Pareiškėjui kompensacinę priemonę – profesinės adaptacijos laikotarpį.

41. Pasibaigus Ministerijos sprendime nurodytam profesinės adaptacijos laikotarpio terminui, Pareiškėjo tiesioginis vadovas Ministerijai ir Pareiškėjui ar jo įgaliotam asmeniui pateikia profesinės adaptacijos laikotarpio vertinimo rezultatus, kuriuose nurodo, ar profesinės adaptacijos laikotarpiu įgyta Pareiškėjo kvalifikacija kompensuoja Ministerijos sprendime skirti Pareiškėjui kompensacinę priemonę nurodytus dalykus.

42. Ministerija, gavusi Tvarkos aprašo 38 punkte nurodytą Aukštosios mokyklos informaciją apie profesinio tinkamumo testo įvertinimo rezultatus ar Tvarkos aprašo 40 punkte nurodytą informaciją apie profesinės adaptacijos laikotarpio vertinimą, per 15 darbo dienų nuo informacijos gavimo priima galutinį motyvuotą sprendimą, nurodytą Tvarkos aprašo 16.1 ar 16.2 punktuose, ir informuoja Pareiškėją arba jo įgaliotą asmenį.

VI. SKYRIUS

PAREIŠKĖJO TEISĖS IR PAREIGOS PROFESINĖS ADAPTACIJOS LAIKOPTARPIU

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

43. Pareiškėjas turi teisę:

43.1. pasirinkti profesinės adaptacijos laikotarpį organizuojančią įmonę;

43.2. sudaryti sutartį dėl profesinės adaptacijos laikotarpio organizavimo;

43.3. kartu su profesinės adaptacijos laikotarpį organizuojančios įmonės paskirtu tiesioginiu vadovu numatyti atliekamų darbų pobūdį ir apimtis.

44. Pareiškėjas privalo:

44.1. apmokėti visas su profesinės adaptacijos laikotarpiu susijusias išlaidas;

44.2. atlikti profesinės adaptacijos laikotarpio tiesioginio vadovo paskirtas užduotis;

44.3. profesinės adaptacijos laikotarpiu savarankiškai tobulinti kvalifikaciją.

VII. SKYRIUS

BAIGIAMOSIOS NUOSTATOS

Pakeistas skyriaus pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

45. Sprendimas dėl Pareiškėjo profesinės kvalifikacijos pripažinimo ar tokio sprendimo nepriėmimas gali būti skundžiami Reglamentuojamų profesinių kvalifikacijų pripažinimo įstatymo 64 straipsnyje nurodytai Apeliacinei komisijai. Pareiškėjas, nesutinkantis su Apeliacinės komisijos sprendimu, gali jį skųsti administraciniam teismui Lietuvos Respublikos administracinių bylų teisenos įstatymo nustatyta tvarka.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

_________________

Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai arba vienkartinai teikti statybos inžinieriaus paslaugas Lietuvos Respublikoje tvarkos aprašo

1 priedas

(Paraiškos dėl statybos inžinieriaus profesinės kvalifikacijos pripažinimo norint dirbti statybos inžinieriumi Lietuvos Respublikoje forma)

Vardas (-ai)
Pavardė (-ės)
Gimimo data	-	-	Lytis:	mot.	vyr.
Paso / Asmens tapatybės kortelės numeris
Ankstesnis vardas/pavardė
Pilietybė:	Lietuvos Respublikos	Kita (parašyti)
Adresas korespondencijai:	gatvė
namas	buto nr.	pašto kodas
miestas / vietovė
Valstybė
Tel. Nr.
El. paštas

Lietuvos Respublikos aplinkos ministerijai

(adresatas)

Paraiška

dėl statybos inžinieriaus profesinės kvalifikacijos pripažinimo

NORINT dirbti statybos inžinieriumi Lietuvos Respublikoje

____________________

(data)

____________________

(sudarymo vieta)

Prašau pripažinti mano statybos inžinieriaus profesinę kvalifikaciją

Statybos inžinieriaus profesinės kvalifikacijos pripažinimo tikslas:

_

(darbas pagal statybos inžinieriaus profesiją Lietuvos Respublikoje ar kita)

_

I. Duomenys apie išsilavinimą (Išvardykite švietimo įstaigas, kuriose įgytas išsilavinimas)

Formalios kvalifikacijos įrodymą išdavusios švietimo institucijos pavadinimas ir adresas	Mokytasi ir (ar) studijuota	Mokymosi ir (ar) studijų forma 1	Formalios kvalifikacijos įrodymo pavadinimas (įrašyti originalo kalba)	Formalios kvalifikacijos įrodyme įrašyta profesinė kvalifikacija ar kvalifikacinis laipsnis (įrašyti originalo kalba)	Pastabos

nuo	iki

_____________

1 N –nuolatinė, I – ištęstinė

I1. Duomenys apie įgytą profesinę kvalifikaciją

(šis punktas pildomas, jei profesinė kvalifikacija nėra suteikta formalios kvalifikacijos įrodymu, nurodytu I punkte, ar nėra įgyta profesinės patirties metu)

Dokumentą išdavusios institucijos pavadinimas ir adresas	Dokumento pavadinimas (įrašyti originalo kalba)	Dokumente įrašyta profesinė kvalifikacija (įrašyti originalo kalba)	Pastabos

Papildyta punktu:

Nr. D1-298, 2016-04-29, paskelbta TAR 2016-05-03, i. k. 2016-11058

II. PROFESINĖ PATIRTIS

(Profesija arba profesinė veikla, kuria užsiėmėte per paskutinius 10 metų. Jeigu pildote šią dalį, pridėkite dokumentą (-us), patvirtinantį Jūsų profesinę patirtį ir trukmę)

Profesinė patirtis	Darbinės veiklos trukmė (metai, mėnuo)
Pareigos	Institucijos (įstaigos) pavadinimas	Valstybė	nuo	iki

III. PAPILDOMA INFORMACIJA

(Informacija apie kitas aplinkybes, galinčias turėti įtakos Jūsų profesinės kvalifikacijos pripažinimui)

_

_

IV. DUOMENYS APIE PAREIŠKĖJO ĮGALIOTĄJĮ ASMENĮ (jei prašymą pateikia įgaliotasis asmuo)

Vardas (-ai)
Pavardė (-ės)
Adresas korespondencijai:	gatvė
namas	buto nr.	pašto kodas
miestas / vietovė
Valstybė
Tel. Nr.
El. paštas

V. SUTIKIMAS

Aš,	,

(pareiškėjo arba įgalioto asmens vardas (-ai) ir pavardė (-ės)

esu susipažinęs (-usi) su Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2003, Nr. 15-597; 2008, Nr. 22-804) ir sutinku, kad Lietuvos Respublikos aplinkos ministerija kreiptųsi į valstybines ir (ar) privačias įstaigas (institucijas, įmones, organizacijas ar kt.) dėl informacijos apie mane (mane įgaliojusį asmenį) ir mano (mane įgaliojusio asmens) turimą statybos inžinieriaus profesinę kvalifikaciją.

Sutinku, kad Lietuvos Respublikos aplinkos ministerija, turėdama pagrįstų abejonių dėl statybos inžinieriaus profesinės kvalifikacijos, kreiptųsi į valstybės narės kompetentingas institucijas dėl mano turimos formalios kvalifikacijos įrodymų ir kitų dokumentų.

Sutinku, kad Lietuvos Respublikos aplinkos ministerija vertintų mano (mane įgaliojusio asmens) statybos inžinieriaus profesinę kvalifikaciją.

Patvirtinu, kad prašyme pateikti duomenys yra teisingi.

pridedama*:

1. Asmens pilietybę įrodantis dokumentas.

2. Pavardės (vardo) keitimo (jeigu keitėsi) dokumentai.

3. Dokumentai, patvirtinantys statybos inžinieriaus profesinę kvalifikaciją: formalios kvalifikacijos įrodymas (-ai) ir priedai su išklausytų dalykų pavadinimais, kreditų skaičiumi ir profesinės patirties trukmę ir pobūdį įrodantys dokumentai.

4. Studijų kokybės vertinimo centro išduota kilmės valstybėje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo pažyma.

5. Darbo ir kitos su statybos inžinieriaus kvalifikacija susijusios veiklos aprašymas (curriculum vitae).

6. Dokumentai, susiję su statybos inžinieriaus profesinės kvalifikacijos kėlimu (jeigu tokie yra).

7. Kiti dokumentai, patvirtinantys statybos inžinieriaus profesinę kvalifikaciją.

8. Jei Pareiškėjo kilmės valstybėje narėje atitinkama profesija nereglamentuojama, jis pateikia dokumentą, patvirtinantį, kad per pastaruosius dešimt metų vienerius metus visą darbo dieną ar jam prilygstantį ne visą darbo laiką dirbo pagal statybos inžinieriaus profesiją kitoje valstybėje narėje, kuri tos profesijos nereglamentuoja, kai Pareiškėjas turi vieną ar daugiau formalios kvalifikacijos įrodymų.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

9. Įgaliojimas, jei paraišką pildo Pareiškėjo įgaliotas asmuo.

10. Ministerijos arba kitos (ne kilmės) valstybės narės kompetentingos institucijos išduoti dokumentai, patvirtinantys profesinio tinkamumo testo išlaikymą arba profesinės adaptacijos laikotarpio baigimą, jei buvo paskirta viena iš kompensacinių priemonių.

________________	________________

(parašas)	(vardas ir pavardė)

 PASTABOS:

1. Siunčiant paštu dokumentų kopijos turi būti patvirtintos nustatyta tvarka (notaro ar atitinkamos institucijos).

2. Dokumentai turi būti išversti į lietuvių kalbą, o vertimas patvirtintas asmens, išvertusio dokumentą, parašu.

_________________

Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai arba vienkartinai teikti statybos inžinieriaus paslaugas Lietuvos Respublikoje tvarkos aprašo

2 priedas

LAIKINAI IR KARTAIS TEIKIAMŲ STATYBOS INŽINIERIAUS PASLAUGŲ DEKLARACIJA

______________________

data

______________________

sudarymo vieta

Pakeistas priedo pavadinimas:

Nr. D1-298, 2016-04-29, paskelbta TAR 2016-05-03, i. k. 2016-11058

1. Ši deklaracija pildoma:

[] Pirmą kartą teikiant paslaugas Lietuvos Respublikoje (prašome užpildyti 2–6 punktus)

[] Kartą per metus atnaujinant deklaraciją2 (prašome užpildyti 2–5 ir 7 punktus)

2. Paslaugų teikėjo asmens duomenys:

2.1. Vardas (-ai) ir pavardė (-ės)

2.2. Pilietybė (-ės)

[] AT	[] BE	[] CY	[] CZ	[] DE	[] DK	[] EE	[] EL	[] ES	[] FI	[] FR
[] HR	[] HU	[] IE	[] IT	[] LT	[] LV	[] LU	[] MT	[] NL	[] PL
[] PT	[] SI	[] SK	[] SE	[] UK	[] BG	[] RO	[] IS	[] LI	[] NO

Kita (-os) ........................

2.3. Paso/asmens tapatybės kortelės numeris: Valstybė

Valstybė

Valstybė

2.4. Lytis: [] Vyras [] Moteris

2.5. Gimimo metai: [][][][] [][] [][]

metai / mėnuo/ diena

2.6. Gimimo vieta: Miestas / vietovė: ..................

[] AT	[] BE	[] CY	[] CZ	[] DE	[] DK	[] EE	[] EL	[] ES	[] FI	[] FR
[] HR	[] HU	[] IE	[] IT	[] LT	[] LV	[] LU	[] MT	[] NL	[] PL
[] PT	[] SI	[] SK	[] SE	[] UK	[] BG	[] RO	[] IS	[] LI	[] NO

Kita .............................

2.7. Kontaktiniai duomenys įsisteigimo valstybėje narėje (privaloma):

Adresas:

Telefonas (su šalies prisijungimo kodu):

Faksas (su šalies prisijungimo kodu):

El. paštas:

2.8. Kontaktiniai duomenys Lietuvos Respublikoje (jei galite, nurodykite):

Adresas:

Telefonas (su šalies prisijungimo kodu):

Faksas (su šalies prisijungimo kodu):

El. paštas:

3. Deklaruojama profesija – statybos inžinierius:

Profesija, pagal kurią dirbate įsisteigimo valstybėje narėje3:

...

...

...

4. Teisėtas įsisteigimas vienoje ar daugiau valstybių narių:

Šioje deklaracijoje „teisėtas įsisteigimas“ – darbas statybos inžinieriumi įsisteigimo valstybėje narėje, kai nėra jokių profesinių ir administracinių draudimų, net ir laikinų. Asmenims, įgijusiems statybos inžinieriaus profesinę kvalifikaciją trečiosiose šalyse, teisėto įsisteigimo nuostatos taikomos tik tais atvejais, kai tokie asmenys yra įgiję bent trejų metų statybos inžinieriaus profesinę patirtį valstybėje narėje, kuri pripažino tokių asmenų statybos inžinieriaus profesinę kvalifikaciją, vadovaudamasi nacionaliniais teisės aktais ir direktyvos 2005/36/EB 3 straipsnio 3 dalimi.

4.1. Ar Jūs teisėtai įsisteigęs valstybėje narėje dirbti statybos inžinieriumi?

[] Taip	[] Ne

Jei atsakėte „taip“, kurioje valstybėje narėje Jūs esate teisėtai įsisteigęs?

[] AT	[] BE	[] CY	[] CZ	[] DE	[] DK	[] EE	[] EL	[] ES	[] FI	[] FR
[] HR	[] HU	[] IE	[] IT	[] LT	[] LV	[] LU	[] MT	[] NL	[] PL
[] PT	[] SI	[] SK	[] SE	[] UK	[] BG	[] RO	[] IS	[] LI	[] NO
?AT	?BE	?CY	?CZ	?DE	?DK	?EE	?EL	?ES	?FI	?FR
?HR	?HU	?IE	?IT	?LT	?LV	?LU	?MT	?NL	?PL
?PT	?SI	?SK	?SE	?UK	?BG	?RO	?IS	?LI	?NO

Jei „ne“, prašome paaiškinti:

4.2. Ar ši profesija yra reglamentuojama valstybėje narėje, kurioje Jūs įsisteigęs?

[] Taip	[] Ne

Jei profesija reglamentuojama, prašome pildyti 4.4 punktą

Paaiškinimai:

4.3. Ar Jūs priklausote statybos inžinierių profesinei asociacijai ar lygiavertei organizacijai įsisteigimo valstybėje narėje?

[] Taip	[] Ne

Jei Jūs atsakėte taip, prašome įvardinti, kuriai, nurodyti kontaktinius duomenis ir Jūsų registracijos numerį joje (jei yra).

...

...

...

4.4. Ar Jus patvirtino ir (ar) prižiūri įsisteigimo valstybės narės kompetentinga valstybės institucija?

[] Taip	[] Ne

Jei Jūs atsakėte „taip“, prašome įvardinti instituciją (-as), nurodyti jos (-ų) kontaktinius duomenis.

...

...

...

Jei esate įsisteigęs daugiau nei vienoje valstybėje narėje, prašome pateikti informaciją apie laikinų arba vienkartinių paslaugų teikimą Lietuvos Respublikoje kiekvienai įsisteigimo valstybei narei.

5. Profesinis draudimas

5.1. Ar Jūs turite draudimą, susijusį su profesine atsakomybe, atsirandančia dirbant statybos inžinieriumi?

[] Taip	[] Ne

Jei taip, prašome nurodyti detalesnę informaciją apie draudimą:

Draudimo kompanijos pavadinimas:

Sutarties numeris:

Paaiškinimai:

5.2. Ar Jūs turite kitą asmeninę arba kolektyvinę apsaugą, susijusią su profesine atsakomybe, atsirandančia dirbant statybos inžinieriumi?

[] Taip	[] Ne

Jei taip, prašome nurodyti detalesnę informaciją:

Paaiškinimai:

6. Pridedami prie šios deklaracijos dokumentai4:

Prašome pažymėti dokumentą (-us), pridedamą (-us) prie šios deklaracijos:

[] Asmens pilietybę įrodantis dokumentas

[] Dokumentas, patvirtinantis, kad pareiškėjas yra teisėtai įsisteigęs kitoje valstybėje narėje, gali užsiimti atitinkama veikla ir jam net laikinai nėra uždrausta užsiimti statybos inžinieriaus profesine veikla

[] Profesinės kvalifikacijos įrodymai?

[][] Dokumentas, patvirtinantis vienerių metų iš eilės per pastaruosius dešimt metų statybos inžinieriaus darbo patirtį5

_______________

1 Prašome turėti šios deklaracijos kopiją. Jūs turėsite pateikti šią deklaraciją, jeigu ateityje norėsite teikti laikinas arba vienkartines statybos inžinieriaus paslaugas Lietuvos Respublikoje.

2 Prašome pridėti ankstesnės ir pirmos deklaracijos kopijas.

3 Prašome nurodyti profesijos pavadinimą įsisteigimo valstybės narės kalba ir lietuvių kalba ir /arba viena iš šių kalbų: anglų, prancūzų ar vokiečių.

4 Ši dalis pildoma pirmą kartą teikiant laikinas arba vienkartines paslaugas Lietuvos Respublikoje.

5 Dokumentas reikalingas, kai statybos inžinieriaus profesija nėra reglamentuojama įsisteigimo valstybėje narėje.

Punkto pakeitimai:

Nr. D1-298, 2016-04-29, paskelbta TAR 2016-05-03, i. k. 2016-11058

7. Atnaujinta informacija (pildoma, kai ši deklaracija yra atnaujinama)

7.1. Kokiais periodais Jūs teikėte paslaugas Lietuvos Respublikoje (metai/mėnuo/diena)?

Nuo [][][][]/[][]/[][] ?iki [][][][]/[][]/[][]

Nuo [][][][]/[][]/[][] ?iki [][][][]/[][]/[][]

Nuo [][][][]/[][]/[][] ?iki [][][][]/[][]/[][]

Nuo [][][][]/[][]/[][] ?iki [][][][]/[][]/[][]

Nuo [][][][]/[][]/[][] ?iki [][][][]/[][]/[][]

Paaiškinimai:

7.2. Prašome įvardinti konkrečią profesinę veiklą, kuria užsiėmėte teikdamas statybos inžinieriaus paslaugas.

...

...

...

8. Kiti paaiškinimai

...

...

________________	________________

(parašas)	(vardas ir pavardė)

_________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-298, 2016-04-29, paskelbta TAR 2016-05-03, i. k. 2016-11058

Dėl Lietuvos Respublikos aplinkos ministro 2013 m. lapkričio 27 d. įsakymo Nr. D1-874 „Dėl Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai arba vienkartinai teikti statybos inžinieriaus paslaugas Lietuvos Respublikoje tvarkos aprašo ir laikinai arba vienkartinai teikiamų statybos inžinieriaus paslaugų deklaracijos patvirtinimo“ pakeitimo